Прынцып фарміравання шматколернай выявы ў электрафарэзным дысплеі.
**Электроннае чарніла** (англ.: electronic ink, англ.: e-ink) — тэхналогія фарміравання фізічнай выявы, аснаваная на выкарыстанні мікракапсул з электрычна зараджанымі пігментнымі часціцамі.

Тэхналогія выкарыстоўваецца ў электронна-папяровых дысплеях, яе ўласнікам з'яўляецца кампанія «Е-Інк». Першы публічны паказ дысплею на аснове электроннага чарніла, выкананага на гнуткіх транзістарах, была зробленая супольна кампаніямі «Е-Інк» і «Люсент» у лістападзе 2000.

Прынцып дзеяння
---------------

У адным з варыянтаў выканання мікракапсулы, напоўненыя аптычна празрыстай вадкасцю, утрымліваюць часціцы дзвюх адменаў, белыя, зараджаныя станоўча, і чорныя, зараджаныя адмоўна. Мікракапсулы прымацоўваюцца («друкуюцца») да такой паверхні-носьбіта, дзе да іх можа быць прыкладзена электрычнае поле з вектарам напружанасці, перпендыкулярным восі зроку. Розныя знакі напружанасці спрычыняюць набліжэнне да назіральніка розных пігментаў унутры капсулы.

Электроннае чарніла стварае выяву ў адлюстраваным святле, не патрабуе дадатковага падсвятлення, і не страчвае чытэльнасці ў шырокім дыяпазоне вуглоў зроку і ўмоў асвятлення, у тым ліку, пад прамым сонечным святлом, не спажывае энергіі дзеля падтрымання ўжо сфарміраванай выявы. У прынцыпе, з дапамогай электроннага чарніла ў дысплей можа быць ператвораная якая-небудзь паверхня.

Электронна-папяровы дысплей
---------------------------

Электронна-папяровы дысплей (англ.: EPD, англ.: Electronic Paper Display) — візуальны дысплей, які збудаваны на аснове тэхналогіі электроннага чарніла, і які ў выніку з’яўляе высокую, папера-падобную кантрастнасць выявы і звыш-нізкае спажыванне энергіі сілкавання.

Канструкцыйна ЭПД вылучаецца малой таўшчынёй і нізкай масай візуальнага элемента, які таксама можа выконвацца ў нестандартных памерах і формах, напрыклад, быць гнуткім.

Паводле звестак кампаніі «Е-Інк», актуальнага ўласніка тэхналогіі электроннага чарніла, карыстальнік ЭПД практычна не адчувае розніцы ва ўспрыйманні інфармацыі з ЭПД у параўнанні з успрыйманнем з папяровай крыніцы.

Першым камерцыйным прадуктам з электронна-папяровым дысплеем стаў электронны чытач «Соні Лібрые», выпушчаны ў продаж у красавіку 2004 года ў Японіі.

Спасылкі
--------


| ⛭Дысплейныя тэхналогіі |
| --- |
| Відэа-дысплеі | 
Электралюмінесцэнтны (ELD) •
Вакуумны флуарэсцэнтны (VFD) •
Святлодыёдны (LED) •
Электронна-прамянёвы (CRT) •
ВК (LCD)
(TFT •
са святлодыёдным падсвятленнем •
Трансфлектыўный) •
Плазменная панэль (PDP) •
Лазерны •
Альтэрнатыўнае падсвятленне паверхняў (ALiS) •
3LCD-праектар •
DLP-праектар •
LCoS-праектар •
Безэкранны дысплей
 |
| Наступнаепакаленнедысплеяў | 
На арганічных святлодыёдах (OLED)
(Гнуткі •
Актыўная матрыца •
Фасфарасцавалы) •
SED •
FED •
Фераэлектрычны (FLD) •
На інтэрфераметрычным мадулятары (IMOD) •
Электралюмінісцэнтная тэхналогія тонкаплёнкавага дыэлектрыка (TDEL) •
Нанакрышталічны •
На квантавых пунктах (QDLED) •
На мультыплекснай аптычнай засаўцы (TMOS) •
Аптычны піксельны (TPD) •
Вадкакрысталічны лазер (LCL) •
Лазерны фосфарны (LPD) •
На арганічных святлатранзістарах (OLET) •
 |
| Не відэа | 
Электрамеханічны
(Блінкернае табло •
Перакідное табло) •
Матрычны індыкатар •
Сямісегментны індыкатар •
Электронная папера •
Гнуткі экран •
Матрыца лямпаў напальвання •
Газаразрадны індыкатар
 |
| 3D-дысплеі | 
Стэрэаскапічны •
Аўтастэрэаскапічны •
Генерацыя галаграм •
Аб'ёмны •
Лазерны
 |
| Статычныя | 
Галаграма •
Кінапраектар •
Неонавыя агні •
Механізаваны трафарэт •
Дыяпраектар •
Кадаскоп
 |
| Гл. таксама | 
Выява ў свабоднай прасторы •
Тэлевізійныя тэхналогіі з вялікім экранам •
Тэлебачанне высокай дакладнасці •
Выява з высокім дынамічным дыяпазонам (HDRI) •
Сэнсарны экран •
Узоры дысплеяў •
Параўнанне дысплейных тэхналогій •
ClearBlack
 |